b'\n_START_ARTICLE_\nSeututie 431\n_START_PARAGRAPH_\nSeututie 431 on Leivonm\xc3\xa4elt\xc3\xa4 Otavaan kulkeva maantie. Se alkaa Valtatie 4:n varresta Leivonm\xc3\xa4entien\xc3\xa4, muuttuu Poikkitieksi, Hirvensalmentieksi, Joutsantieksi, Otavantieksi ja lopulta Hirvensalmentieksi j\xc3\xa4lleen. Hirvensalmen ja Joutsan v\xc3\xa4linen osuus valmistui vuonna 1878. Tie oli viel\xc3\xa4 alkuvuodesta 2015 useassa kohtaa huonokuntoinen, muun muassa Suonsalmelta l\xc3\xa4nteen olevalla suolla tiehen oli muodostunut hidastet\xc3\xb6yssyn kaltainen notkahdus joka aiheutti vaaraa liikenteelle. Hein\xc3\xa4kuussa tiet\xc3\xa4 kuitenkin peruskorjattiin, vain kuukausi tiell\xc3\xa4 sattuneen kuolonkolarin j\xc3\xa4lkeen._NEWLINE_Tie toimii p\xc3\xa4\xc3\xa4v\xc3\xa4yl\xc3\xa4n\xc3\xa4 Hirvensalmen ja Mikkelin v\xc3\xa4lill\xc3\xa4 ja yhdist\xc3\xa4\xc3\xa4 valtatiet 4 ja 5. Sit\xc3\xa4 liikenn\xc3\xb6i usea linja-autovuoro. Vuoden 1933 yleiskartasta n\xc3\xa4kyy, ett\xc3\xa4 tuolloin Mikkelin ja Jyv\xc3\xa4skyl\xc3\xa4n v\xc3\xa4linen valtatie kulki nykyisen 431:n reitti\xc3\xa4. T\xc3\xa4m\xc3\xa4n reitin korvasi my\xc3\xb6hemmin Valtatie 13.'